CELEX: 32010D0728(01)
Language: bg
Date: 2010-11-29 00:00:00
Title: Решение на Комисията от 29 ноември 2010 година за съставяне на въпросник, използван при докладите относно прилагането на Директива 2008/1/ЕО на Европейския парламент и на Съвета за комплексно предотвратяване и контрол на замърсяването (КПКЗ) (нотифицирано под номер C(2010) 8308) (текст от значение за ЕИП) (2010/728/ЕС)

30.11.2010   
            
            
               BG
            
            
               Официален вестник на Европейския съюз
            
            
               L 313/13
            
         РЕШЕНИЕ НА КОМИСИЯТА
   от 29 ноември 2010 година
   за съставяне на въпросник, използван при докладите относно прилагането на Директива 2008/1/ЕО на Европейския парламент и на Съвета за комплексно предотвратяване и контрол на замърсяването (КПКЗ)
   (нотифицирано под номер C(2010) 8308)
   (текст от значение за ЕИП)
   (2010/728/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването (1), и по-специално член 17 от нея,
   като има предвид, че:
   
               (1)
            
            
               В член 17, параграф 3 от Директива 2008/1/ЕО се изисква докладите относно прилагането на директивата и нейната ефективност в сравнение с други инструменти на ЕС в областта на околната среда да се съставят в съответствие с процедурата, установена в член 6 от Директива 91/692/ЕИО на Съвета (2).
            
         
               (2)
            
            
               В член 17, параграф 1 от Директива 2008/1/ЕО се предвижда интегриране на доклада относно наличните представителни данни за допустимите стойности и общия доклад относно прилагането.
            
         
               (3)
            
            
               В Директива 91/692/ЕИО се изисква докладът да бъде изготвен въз основа на въпросник или схематичен план, които се изработват от Комисията с помощта на комитета, създаден по силата на член 6 от директивата.
            
         
               (4)
            
            
               Първият доклад обхвана периода от 2000 г. до 2002 г. включително.
            
         
               (5)
            
            
               Вторият доклад обхвана периода от 2003 г. до 2005 г. включително.
            
         
               (6)
            
            
               Третият доклад обхвана периода от 2006 г. до 2008 г. включително.
            
         
               (7)
            
            
               Четвъртият доклад ще обхване периода от 2009 г. до 2011 г. включително.
            
         
               (8)
            
            
               Предвид опита, придобит при прилагането на Директива 2008/1/ЕО и при използването на предишни въпросници, необходимо е въпросникът за периода 2009—2011 г. да бъде адаптиран. С оглед на яснотата Решение 2006/194/ЕО на Комисията (3) следва да се замени.
            
         
               (9)
            
            
               Предвидените в настоящото решение мерки са в съответствие със становището на комитета в съответствие с член 6 от Директива 91/692/ЕИО,
            
         ПРИЕ НАСТОЯЩОТО РЕШЕНИЕ:
   Член 1
   1.   Държавите-членки използват посочения в приложението въпросник, за да докладват относно прилагането на Директива 2008/1/ЕО.
   2.   Докладите, които следва да бъдат представени, обхващат периода от 1 януари 2009 г. до 31 декември 2011 г.
   Член 2
   Решение 2006/194/ЕО се отменя.
   Член 3
   Адресати на настоящото решение са държавите-членки.
   
      Съставено в Брюксел на 29 ноември 2010 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 24, 29.1.2008 г., стр. 8.
   
      (2)  ОВ L 377, 31.12.1991 г., стр. 48.
   
      (3)  ОВ L 70, 9.3.2006 г., стр. 65.
   
      ПРИЛОЖЕНИЕ
      ЧАСТ 1
      
         ВЪПРОСНИК ЗА ПРИЛАГАНЕТО НА ДИРЕКТИВА 2008/1/ЕО ОТНОСНО КОМПЛЕКСНО ПРЕДОТВРАТЯВАНЕ И КОНТРОЛ НА ЗАМЪРСЯВАНЕТО (КПКЗ)
      
      
         Общи бележки:
      
      Настоящият четвърти въпросник съгласно Директива 2008/1/ЕО обхваща периода от 2009 г. до 2011 г. Предвид опита, придобит при прилагането на директивата, и получената до момента информация от първите три въпросника, настоящият въпросник е посветен най-вече на промените и напредъка, които държавите-членки са постигнали при практическото прилагане на директивата. Що се отнася до въпросите относно транспонирането, Комисията ще предприеме всички необходими действия, за да гарантира цялостното и правилно транспониране на директивата в националните законодателства, по-конкретно чрез надлежни процедури за последващи действия при установяване на нарушения.
      За да се осигури непрекъснатост и за да се позволи извършването на непосредствени сравнения с предишни отговори, настоящият въпросник не променя повечето положения, съдържащи се в Решение 2006/194/ЕО. В случаите когато въпросите са подобни на тези от предишните въпросници и когато няма промяна в обстоятелствата, може да се направи препратка към предишни отговори. Ако има нови обстоятелства, те следва да се опишат в нов отговор.
      Когато отговаряте на специфични въпроси от въпросника, отнасящи се до общи задължителни правила или официални указания, издадени от административни органи, посочете най-обща информация за вида на тези правила или указания, както и съответните интернет адреси или други начини за достъп до тях.
      С цел да предостави на държавите-членки софтуер за докладване въз основа на настоящия въпросник, Комисията възнамерява да използва платформата ReportNet (или неин приемник, ако бъде разработен такъв). В съответствие с това Комисията настойчиво ще препоръча нейното използване при изпълнение на настоящото изискване за докладване, за да се намали тежестта и да се оптимизира анализът на отговорите.
      1.   Общо описание
      
      
                  1.1.
               
               
                  Извършени ли са някакви значителни промени от последния период на докладване (2006—2008 г.) в законовите или подзаконовите разпоредби и в системата(ите) за разрешителни, които прилагат Директива 2008/1/ЕО? Ако да, опишете тези промени и причините за тях, и представете справки за новото законодателство.
               
            
                  1.2.
               
               
                  Държавите-членки сблъскали ли са се с някакви трудности, свързани с ограничената наличност и капацитета на човешките ресурси при прилагането на Директива 2008/1/ЕО? Ако да, опишете тези трудности и евентуалните планове за тяхното отстраняване.
               
            2.   Брой на инсталациите и разрешителните (член 2, параграфи 3 и 4, и член 4)
      
      
                  2.1.
               
               
                  Посочете данни за броя на инсталациите съгласно определението в Директива 2008/1/ЕО и разрешителните по вид дейност към края на периода на докладване, като използвате образеца и бележките в част 2.
               
            
                  2.2.
               
               
                  Определяне на инсталации за КПКЗ Ако е възможно, посочете интернет адрес за обществено достъпна актуална информация с наименованията, местоположението и основната дейност (приложение I) на инсталациите за КПКЗ във Вашата държава-членка. Ако такава информация не е обществено достъпна, представете списък на всички отделни инсталации, функциониращи към края на периода на докладване (наименования, местоположение и основна дейност по КПКЗ). Ако не разполагате с такъв списък, обяснете защо.
               
            3.   Заявления за издаване на разрешително (член 6)
      
      
                  3.1.
               
               
                  Опишете всички общи задължителни правила, документи с указания или формуляри за заявления, чиято цел е да се гарантира, че заявленията съдържат цялата изисквана по член 6 информация — от общ характер или във връзка със специфични въпроси (например методология за оценка на значителни емисии от инсталациите).
               
            4.   Координиране на процедурата и условията по издаване на разрешителни (членове 7 и 8)
      
      
                  4.1.
               
               
                  Опишете всички промени в организационната структура на процедурите по издаване на разрешителни след последния период на докладване, и по-специално промените, отнасящи се до нивата на компетентните органи и разпределението на правомощията.
               
            
                  4.2.
               
               
                  Съществуват ли специфични трудности при обезпечаване на пълното координиране на процедурата по издаване на разрешителни и условията, както се изисква по член 7, особено когато участва повече от един компетентен орган? Опишете всички законодателни документи или указания, изготвени по този въпрос.
               
            
                  4.3.
               
               
                  Какви правни разпоредби, процедури или указания са използвани, за да се гарантира, че компетентните органи ще откажат да издадат разрешително, когато дадена инсталация не съответства на изискванията на Директива 2008/1/ЕО? Ако е възможно, посочете информация за броя на отказаните разрешителни и съответните обстоятелства.
               
            5.   Уместност и адекватност на условията за издаване на разрешителни (член 3, параграф 1, букви г) и е), член 9, член 17, параграфи 1 и 2)
      
      
                  5.1.
               
               
                  Опишете всички общи задължителни правила или специфични указания за компетентните органи, които са били изготвени по следните въпроси:
                  
                              1.
                           
                           
                              процедурите и критериите за установяване на пределни емисионни стойности и други условия на разрешителните;
                           
                        
                              2.
                           
                           
                              основните принципи за определяне на най-добрите налични техники;
                           
                        
                              3.
                           
                           
                              изпълнението на член 9, параграф 4.
                           
                        
            
                  5.2.
               
               
                  Въпроси, свързани с документите за най-добри налични техники (BREF), установени съгласно член 17, параграф 2 от Директива 2008/1/ЕО:
                  
                              1.
                           
                           
                              Как информацията, публикувана от Комисията съгласно член 17, параграф 2, се взема предвид в общия случай или в конкретни случаи, когато се определят най-добрите налични техники?
                           
                        
                              2.
                           
                           
                              Как конкретно се използват BREF при определяне на условията на разрешителните?
                           
                        
                              3.
                           
                           
                              Преведени ли са (на български) BREF (или част от тях)?
                           
                        
                              4.
                           
                           
                              Доколко е полезна информацията, публикувана от Комисията съгласно член 17, параграф 2, като източник на информация за определяне на пределните емисии, еквивалентните показатели и технически мерки, основани на най-добрите налични техники? Как тази информация може да бъде подобрена?
                           
                        
            
                  5.3.
               
               
                  Други въпроси, свързани с условията на разрешителните:
                  
                              1.
                           
                           
                              Взети ли са предвид системите за управление на околната среда при определяне на условията на разрешителните? Ако да, по какъв начин?
                           
                        
                              2.
                           
                           
                              Какви видове условия за разрешителното или други мерки обикновено се прилагат за целите на член 3, параграф 1, буква е) (възстановяване на площадката при окончателно прекратяване на дейностите) и как се изпълняват на практика?
                           
                        
                              3.
                           
                           
                              Какви видове условия за разрешителното, отнасящи се до енергийната ефективност, се определят обикновено (член 3, параграф 1, буква г)?
                           
                        
                              4.
                           
                           
                              Използвана ли е възможността, предвидена в член 9, параграф 3, за избор да не се прилагат изискванията, свързани с енергийната ефективност, и ако да, как е приложена тази възможност?
                           
                        
            6.   Налични представителни данни (член 17, параграф 1)
      
      
                  6.1.
               
               
                  Посочете наличните представителни данни за пределно допустимите стойности, определени за специфичните категории дейности, изброени в приложение I към Директива 2008/1/ЕО и, ако е уместно, за най-добрите налични техники, въз основа на които са получени тези стойности, както и за свързаните с тях екологични показатели.
                  Комисията ще предложи указания относно отговора на този въпрос по отношение на два конкретни сектора. Докладваните данни ще бъдат подложени на оценка, за да се сравнят възможно най-изчерпателно зададените пределни стойности, постигнатите резултати и, където е възможно, заложените в BREF емисионни нива, свързани с най-добрите налични техники.
               
            7.   Общи задължителни правила (член 9, параграф 8)
      
      
                  7.1.
               
               
                  За кои категории инсталации и за кои изисквания, ако има такива, са определени общи задължителни правила, както е предвидено в член 9, параграф 8? Посочете тези общи задължителни правила. Каква е формата на тези правила (например кой ги установява и какъв е правният им статус)? Когато прилагате такива правила, предвидено ли е отчитане на местните фактори (упоменати в член 9, параграф 4)?
               
            
                  7.2.
               
               
                  Посочете, ако е възможно, към колко инсталации (като брой или процент) са били прилагани тези правила до края на периода на докладване.
               
            8.   Стандарти за качество на околната среда (член 10)
      
      
                  8.1.
               
               
                  Възникнали ли са случаи, при които се прилага член 10 и използването на най-добрите налични техники е недостатъчно, за да се изпълни даден стандарт за качество на околната среда (съгласно определението по член 2, параграф 7)? Ако да, дайте примери за такива случаи и предприетите допълнителни мерки.
               
            9.   Промени на инсталации (член 12 и член 2, параграф 10)
      
      
                  9.1.
               
               
                  Как компетентните органи решават на практика, в съответствие с член 12, дали дадена „промяна на дейността“ може да има последствия за околната среда (член 2, параграф 10) и дали тя представлява „съществена промяна“, която „може да има значително отрицателно въздействие върху хората или околната среда“ (член 2, параграф 11)? Посочете съответните правни разпоредби, указания или процедури.
               
            10.   Преразглеждане и актуализиране на условията в разрешителните (член 13)
      
      
                  10.1.
               
               
                  Честотата на преразглеждане и, когато е необходимо, актуализиране на условията в разрешителните (член 13) регламентирани ли са в законови или подзаконови разпоредби, или са определени по други начини, като например чрез срокове, посочени в разрешителните? Ако да, какви са тези други начини? Посочете съответното законодателство, указания или процедури.
               
            
                  10.2.
               
               
                  Каква е представителната честота за преразглеждането на условията в разрешителните? В случаите на различия между инсталации или сектори представете пояснителна информация, ако съществува такава.
               
            
                  10.3.
               
               
                  В какво се състои процедурата по преразглеждане и актуализиране на условията в разрешителните? Как се прилагат разпоредбите за преразглеждане на условията в разрешителните в случаите на съществена промяна в най-добрите налични техники? Посочете съответното законодателство, указания или процедури.
               
            11.   Спазване условията на разрешителното (член 14)
      
      
                  11.1.
               
               
                  Как се прилага на практика изискването по член 14, съгласно което операторите редовно информират компетентните органи за резултатите от мониторинга на емисиите? Посочете всички конкретни разпоредби, процедури или указания за компетентните органи по въпроса.
               
            
                  11.2.
               
               
                  Докладите за мониторинга предоставят ли се редовно от всички оператори? Посочете данни за представителната честота, с която се представя такава информация. В случаи на различия между секторите предоставете пояснителна информация, ако има такава.
               
            
                  11.3.
               
               
                  Посочете наличната информация — ако такава не е била предоставена в доклада по препоръката, предвиждаща минимални критерии за екологичните инспекции в държавите-членки — за инсталациите, попадащи в обхвата на Директива 2008/1/ЕО, във връзка със следните въпроси:
                  
                              1.
                           
                           
                              основните елементи, от които може да се състои екологичната инспекция, извършена от компетентните органи (описание);
                           
                        
                              2.
                           
                           
                              общия брой посещения на място, извършени от компетентните органи, по време на периода на докладване (брой);
                           
                        
                              3.
                           
                           
                              общия брой инсталации, в които са били извършени такива посещения по време на периода на докладване (брой);
                           
                        
                              4.
                           
                           
                              общия брой посещения на място, при които измерванията на емисии и/или вземането на проби от отпадъците от страна на компетентните органи или от тяхно име са били извършени по време на периода на докладване (брой);
                           
                        
                              5.
                           
                           
                              видове действия (например санкции или други мерки), предприети в резултат на аварии, инциденти и неспазване условията на разрешителните по време на периода на докладване (описание).
                           
                        
            12.   Информация и участие на обществеността (членове 15 и 16)
      
      
                  12.1.
               
               
                  Какви съществени промени, ако има такива, са настъпили след последния период на докладване в транспонирането на законодателството, предвиждащо информацията и участието на обществеността в процедурата по издаване на разрешителни в съответствие с изискванията на Директива 2008/1/ЕО (членове 15 и 16)? Какво е въздействието на посочените изисквания върху компетентните органи, кандидатите за разрешителни и обществеността?
               
            13.   Трансгранично сътрудничество (член 18)
      
      
                  13.1.
               
               
                  По време на периода на докладване има ли случаи на прилагане на изискванията по член 18 във връзка с трансгранична информация и сътрудничество? Посочете примери, илюстриращи използваните общи процедури.
               
            14.   Ефективност на директивата
      
      
                  14.1.
               
               
                  Как държавите-членки оценяват най-общо ефективността на Директива 2008/1/ЕО в сравнение с други инструменти на ЕС в областта на околната среда? Въз основа на съответни изследвания и анализи, ако има такива, какви са изчислените ползи и разходи, свързани с околната среда (включително административни разходи и разходи за привеждане в съответствие) от прилагането на Директива 2008/1/ЕО? Посочете тези изследвания и анализи.
               
            15.   Общи наблюдения
      
      
                  15.1.
               
               
                  Съществуват ли някакви конкретни въпроси относно прилагането, които предизвикват безпокойство във Вашата държава-членка? Ако да, посочете кои.
               
            ЧАСТ 2
      
         ОБРАЗЕЦ ЗА ОТГОВОР НА ВЪПРОС 2.1
      
      
                  ВИД ИНСТАЛАЦИЯ
               
               
                  
                              А.
                           
                           
                              ИНСТАЛАЦИИ
                           
                        
               
                  
                              Б.
                           
                           
                              СЪЩЕСТВЕНИ ПРОМЕНИ
                           
                        
               
                  
                              В.
                           
                           
                              РАЗРЕШИТЕЛНО ПРЕРАЗГЛЕЖДАНЕ И АКТУАЛИЗИРАНЕ
                           
                        
            
                  Код
               
               
                  Основна дейност, извършвана в инсталацията, съгласно приложение I към Директива 2008/1/ЕО
               
               
                  
                              1.
                           
                           
                              Брой инсталации
                           
                        
               
                  
                              2.
                           
                           
                              Брой инсталации, включени в разрешително, отговарящо на Директивата за КПКЗ
                           
                        
               
                  
                              3.
                           
                           
                              Брой на съществените промени, извършени по време на периода на докладване, без разрешение съгласно член 12, параграф 2
                           
                        
               
                  
                              4.
                           
                           
                              Брой инсталации, за които разрешителното по КПКЗ е било преразгледано по време на периода на докладване в съответствие с член 13
                           
                        
               
                  
                              5.
                           
                           
                              Брой инсталации, за които разрешителното по КПКЗ е било актуализирано по време на периода на докладване в съответствие с член 13
                           
                        
            
                  1.
               
               
                  
                     Енергетика
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Горене
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Рафиниране на минерални масла и газове
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Коксови пещи
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Газифициране и втечняване на въглища
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Метали
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Пържене/агломериране на метални руди
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Производство на чугун или стомана
               
               
                   
               
               
                   
               
               
                   
               
               
                   
               
               
                   
               
            
                  2.3 а)
               
               
                  Станове за горещо валцоване
               
               
                   
               
               
                   
               
               
                   
               
               
                   
               
               
                   
               
            
                  2.3 б)
               
               
                  Ковашки цехове
               
               
                   
               
               
                   
               
               
                   
               
               
                   
               
               
                   
               
            
                  2.3 в)
               
               
                  Покрития от разтопен метал
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Леярни
               
               
                   
               
               
                   
               
               
                   
               
               
                   
               
               
                   
               
            
                  2.5 а)
               
               
                  Производството на цветни нерафинирани метали
               
               
                   
               
               
                   
               
               
                   
               
               
                   
               
               
                   
               
            
                  2.5 б)
               
               
                  Топене на цветни метали
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Повърхностна обработка на метали и пластмаси
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Минерали
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Производство на цимент или варовик
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Производство на азбест
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Производство на стъкло
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Топене на минерали
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Производство на керамика
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Химически продукти
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Производство на органични химически вещества
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Производство на неорганични химически вещества
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Производство на торове
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Производство на продукти за защита на растенията/ биоциди
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Производство на фармацевтични продукти
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Производство на експлозиви
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Отпадъци
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Обезвреждане или оползотворяване на опасни отпадъци
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Изгаряне на битови отпадъци
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Обезвреждане на неопасни отпадъци
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Депа
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Други
                  
               
               
                   
               
               
                   
               
               
                   
               
               
                   
               
               
                   
               
            
                  6.1 а)
               
               
                  Производство на целулоза
               
               
                   
               
               
                   
               
               
                   
               
               
                   
               
               
                   
               
            
                  6.1 б)
               
               
                  Производство на хартия и картон
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Предварителна обработка или багрене на влакна или текстил
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Дъбене на необработени и сурови кожи
               
               
                   
               
               
                   
               
               
                   
               
               
                   
               
               
                   
               
            
                  6.4 а)
               
               
                  Кланици
               
               
                   
               
               
                   
               
               
                   
               
               
                   
               
               
                   
               
            
                  6.4 б)
               
               
                  Обработка и преработка на хранителни продукти
               
               
                   
               
               
                   
               
               
                   
               
               
                   
               
               
                   
               
            
                  6.4 в)
               
               
                  Обработка и преработка на мляко
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Обезвреждане или оползотворяване на животински трупове
               
               
                   
               
               
                   
               
               
                   
               
               
                   
               
               
                   
               
            
                  6.6 а)
               
               
                  Интензивно отглеждане на птици
               
               
                   
               
               
                   
               
               
                   
               
               
                   
               
               
                   
               
            
                  6.6 б)
               
               
                  Интензивно отглеждане на свине за угояване
               
               
                   
               
               
                   
               
               
                   
               
               
                   
               
               
                   
               
            
                  6.6 в)
               
               
                  Интензивно отглеждане на свине майки
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Повърхностно третиране чрез органични разтворители
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Производство на въглерод или електрографит
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  Улавяне на потоци от CO2 (Директива 2009/31/ЕО на Европейския парламент и на Съвета)
               
               
                   
               
               
                   
               
               
                   
               
               
                   
               
               
                   
               
            
                  Общо
               
               
                   
               
               
                   
               
               
                   
               
               
                   
               
               
                   
               
               
                   
               
            
         Обяснителни бележки към образеца:
      
      Където не е указано друго, цифрите трябва да отразяват актуалната ситуация към края на периода на докладване (31 декември 2011 г.)
      Събирането на данни в настоящия образец ще се извършва въз основа на „броя инсталации“ и „броя съществени промени“, като се използват оперативните определения за „инсталация“ в член 2, параграф 3 и „съществена промяна“ в член 2, параграф 11 от Директива 2008/1/ЕО.
      „Вид инсталация“ се отнася към основната дейност, извършвана в инсталацията. Данните за инсталациите трябва да се докладват по една отделна дейност, като това се отнася и за случаите, когато в рамките на инсталацията се извършват няколко дейности по КПКЗ.
      Допълнителни указания и обяснения във връзка с данните, изисквани по таблицата, са предоставени в бележките по-долу. От държавите-членки се изисква да попълнят таблицата възможно най-подробно.
      А.   БРОЙ ИНСТАЛАЦИИ
      
                  1.
               
               
                  Брой инсталации за КПКЗ: общ брой инсталации (както съществуващи, така и нови), които функционират в държавите-членки към края на периода на докладване независимо от статуса на техните разрешителни.
               
            
                  2.
               
               
                  Брой инсталации, включени в разрешително, което напълно отговаря на директивата; общ брой на инсталациите за КПКЗ, включени в едно или повече разрешителни, издадени в съответствие с Директивата за КПКЗ (включително разрешителни, предшестващи комплексните, които са били преразгледани/актуализирани) независимо от това кога разрешителното (разрешителните) е било издадено или дали е било преразгледано, актуализирано или изменено/подновено поради каквато и да е причина.
                  При определянето на броя инсталации, който следва да бъде докладван, държавите-членки вземат предвид статуса на разрешителното (разрешителните), в което е включена всяка инсталация към края на периода на докладване. Внимание: цифрите се отнасят до инсталации, а не до разрешителни (има се предвид, че една инсталация може да бъде включена в няколко разрешителни и обратно).
                  Правило за съгласуваност: 1 минус 2 трябва да се равнява на броя инсталации, които поради каквато и да е причина (неприключила процедура, непълно обхващане на всички дейности и др.) не са включени в разрешително по КПКЗ, което е в пълно съответствие с директивата. Когато тази цифра е различна от нула, това е признак за потенциално нарушение на разпоредбите за КПКЗ.
               
            Б.   СЪЩЕСТВЕНИ ПРОМЕНИ
      
                  3.
               
               
                  Брой на съществените промени, извършени по време на периода на докладване, без разрешително съгласно член 12, параграф 2: брой съществени промени, за които компетентните органи имат сведения и които са били ефективно приложени от операторите без разрешително съгласно изискването по член 12, параграф 2.
                  Когато тази цифра е различна от нула, това е признак за потенциално нарушение на разпоредбите за КПКЗ.
               
            В.   ПРЕРАЗГЛЕЖДАНЕ И АКТУАЛИЗИРАНЕ НА РАЗРЕШИТЕЛНИ
      
                  4.
               
               
                  Брой инсталации за КПКЗ, за които разрешителното по КПКЗ е било преразгледано по време на периода на докладване в съответствие с член 13: общ брой инсталации, включени в едно или повече разрешителни, които са били преразгледани в съответствие с член 13.
               
            
                  5.
               
               
                  Брой инсталации за КПКЗ, за които разрешителното по КПКЗ е било актуализирано по време на периода на докладване в съответствие с член 13: общ брой инсталации, включени в едно или повече разрешителни, които са били актуализирани в съответствие с член 13.